rlitschk/wikidir huggingface dataset:
Haicke (ok Haicko, Haico, Haike, Haiko, Haycke, Haycko, Hayco, Hayke un Hayko) is en plattdüütschen Vörnaam för Jungs. Bruukt warrt he sünnerlich in Oostfreesland. Düsse Naam kümmt vun den Naam Haje un siene verscheden Schriewiesen her. De geiht wedder torüch up den öllern Naam Hajen (vun Hagen). An den Stamm Haje is dat Anbacksel to'n lüttjer maken -ke achtern anbackt wurrn. So is dor denn de Naam Hajeke vun wurrn. De is afslepen to Hajke/Haike. De öllere Naam hett dat Enne -e. Vunwegen dat düsse Naam ok för Deerns to bruken weer (vgl. mit Heike), hefft de Lüde dor denn woll ok dat Maskulin-Suffix -o an de Steed vun -e sett. Denn is dor Haiko vun wurrn. Fröher hett dat keen Duden un keen Sass geven. Dorüm gifft dat ganz verscheden Schrievwiesen vun düssen Naam. Haie Heiko List vun plattdüütsche Vörnaams Wofaken un woneem de Vörnaam in Düütschland vörkummt: Haike, Haiko, Hayco, Hayke, Hayko
Heiko is en plattdüütschen Vörnaam för Jungs. Sünnerlich in Noordwestdüütschland un in de vörmolige DDR gifft dat düssen Naam hüdigendags. Düsse Naam is bloß en annere Schrievwies vun den Naam Hayko. Just so, as de, geiht he torüch up den korten Naam Haje oder Heie. As dor denn en Smusenaam för lüttje Göörn oder en Vadernaam vun maakt weern scholl, is dor dat Anbacksel to'n lüttjer maken -ke achtern anbackt wurrn. So keem dor denn Heike bi rut, wat en Naam för Jungs un Deerns is. Wenn dat kloor ween scholl, dat sik dat üm en Jungsnaam hanneln deit, denn möss dor noch en Maskulin-Suffix achtern ran. Dat weer dat -o, wat achtern an den Naam an de Steed vun dat -e treden dö. Denn weer de Naam Heiko fardig. Nu weer kloor: Heiko is en Jungsnaam. Heie Haicke List vun plattdüütsche Vörnaams Wofaken un woneem de Vörnaam in Düütschland vörkummt: Heiko
De Gele Flott weer en Grupp vun 15 Scheep, de acht Johr lang in’n Groten Bittersee un in’n Timsah-See fungen weer. Den Naam hett de Flott vun de gele Farv vun’n Wööstensand, de sik mit de Tied op de Scheep sammeln dee. De 15 Scheep weren an’n 8. Juni 1967, to de Tied vun’n Söss-Daag-Krieg, jüst op’n Weg dör’n Sueskanal, as de Israelis bi dat Över vun’n Kanal anlangt sünd un de beiden Utgäng vun’n Kanal dicht maakt hebbt. De Scheep kunnen nich mehr rut ut’n Kanal. De Scheep hebbt sik denn in’n Groten Bittersee sammelt, wo noog Platz för de Scheep weer. Blot een Schipp is in’n lüttjern Timsah-See bleven. De Scheep weren: MS Nordwind (West-Düütschland) MS Münsterland (West-Düütschland) MS Killara (Sweden) MS Nippon (Sweden) MS Essayons, ex Sindh (Norwegen) MS Agapenor (Grootbritannien) MS Melampus (Grootbritannien) MS Scottish Star (Grootbritannien) MS Port Invercargill (Grootbritannien) SS African Glen (USA) MS Djakarta (Polen) MS Boleslaw Bierut (Polen) MS Vassil Levsky (Bulgarien) MS Lednice (Tschechoslowakei) In’n Timsah-See leeg de Observer (USA). En Enn vun de Situation weer nich aftosehn. In’n Oktober 1967 hebbt sik denn de Krus vun de 14 Scheep op de Melampus drapen un dor de Groot-Bittersee-Sellschop grünnt, mit de
De Akt vun Tilsit (litausch Tilžės aktas) weer en Petition vun’n Volksraat vun Prüßisch-Litauen, de an’n 30. November 1918 in Tilsit vun twee Dutz prüßisch-litausche Intellektuelle ünnertekent worrn is un feddern dee, dat Lüttlitauen, wo en Minnerheit vun Litauers leven dee, vun Prüßen an dat nee grünnte Litauen afgeven warrt. Nadem in’n Verdrag vun Versailles 1920 blot dat Memelland vun Düütschland aftrennt un ünner internatschonal Leid stellt worrn weer, hett Litauen dit Dokument as Rechtfertigung nahmen, dat se dor in’n Januar 1923 de Kuntrull övernahmen un dat Memelland denn 1924 ganz annekteert hebbt. Kaarte van den Natschonaliteten in de Provinz Oostprüüssen 1900 Wahlresultaten 1925–1938
Bosnien-Herzegowina is en Staat, de ut twee Delen besteit un in’n Süüdoosten vun Europa up den Balkan liggt. Navers sünd Kroatien, Serbien un Montenegro. De Hööftstadt is Sarajewo. Amtsspraken sünd Bosnisch, Kroaatsch un Serbsch. Bosnien-Herzegowina warrt dominiert vun de Dinarische Bargen. De Verfaten is demokraatsch. De twee Delen sünd de Bosniaksch-Kroatsche Föderatschoon un de Republika Srpska. Sarajewo Banja Luka Mostar Bihac Zenica Disse Artikel is man blots en Stubben. Du kannst Wikipedia helpen un em verbetern. Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland | Frankriek | Grekenland | Iesland | Irland | Italien | Kosovo | Kroatien | Lettland | Liechtensteen | Litauen | Luxemborg | Malta | Moldawien | Monaco | Montenegro | Nedderlannen | Noordmakedonien | Norwegen | Öösterriek | Polen | Portugal | Rumänien | Russland | San Marino | Serbien | Slowakei | Slowenien | Spanien | Sweden | Swiez | Tschechien | Ukraine | Ungarn | Vatikaanstad | Vereenigt Königriek | Wittrussland | Zypern Afhängige Rebeden: Färöer | Gibraltar | Guernsey | Isle of Man | Jan Mayen | Jersey | Spitzbargen
Sleswig-Holsteen is dat nördlichste düütsche Bundsland. De Hööftstadt is Kiel. Sleswig-Holsteen liggt an de Waterkant vun de Noord- un Oostsee. De gröttste Stroom is de Eider. Sleswig-Holsteen hett 2.922.005 Inwahners (2022). In'n Noorden warrt Freesch un Däänsch, in'n Noorden un Süden ok Plattdüütsch snackt. Op Freesch Schlaswik-Holstijn, op Däänsch Slesvig-Holsten, op Hochdüütsch Schleswig-Holstein; un op anner Spraken ward meist de hoochdüütsche Form bruukt. Beröhmte Gesichter ut de Politik sünd to'n Biespeel Gerhard Stoltenberg (CDU), Heide Simonis (SPD), Björn Engholm (SPD), Wolfgang Kubicki (FDP), Willy Brandt (SPD), Peter Harry Carstensen (CDU), Torsten Albig (SPD), Ralf Stegner (SPD), Uwe Barschel (CDU), Robert Habeck (Gröne). Navers sünd in’n Noorden Däänmark, in’n Oosten de Oostsee, in’n Süüdoosten Mekelborg-Vörpommern, in’n Süden Hamborg un Neddersassen un in’n Westen de Noordsee. Sleswig-Holsteen billt den süden Deel von de Kimbrische Halvinsel (Jüütland) un is Deel von dat Noorddüütsche Deepland. Von West na Oost hett Sleswig-Holsteen de Landschopsformen Waddensee (mit de noordfreeschen Eilannen), Masch, Geest un Hügelland. Kreis Dithmarschen (Heid) Kreis Hertogdom Loonborg (Ratzborg) Kreis Noordfreesland (Husum) Kreis Oostholsteen (Eutin) Kreis Pinnbarg (Pinnbarg) Kreis Plöön (Plöön) Kreis Rendsborg-Eckernföör (Rendsborg) Kreis Sleswig-Flensborg (Sleswig) Kreis Sebarg (Sebarg) Kreis Steenborg (Itzho) Kreis Stormarn (Olschlo) Flensborg Kiel Lübeck Niemünster kiek ok: List vun
De Bannock sünd en Indianer-Stamm ut de Shoshone-Twieg vun de uto-azteksch Spraakfamilie. Se snackt den sülvigen Dialekt as de Paviotso, vun de se sück afspalt hebbt. De Bannock levten mit hör Ünnerstämme, de Yambadika, Waradika, Penointikara, un Kutshundika, in dat Rebeet vun de hüdige US-Bundsstaat Idaho, aber ok in West-Wyoming, Oost-Montana un in dat ööstlich Oregon. Dat sülvige Rebeet wurr aber ok vun de Nöördliche Shoshone bewahnt, de kulturell meest gliek weern. Dör de starke Verbindung vun de beid Völker hett sück ok en meest glieker Historie entwickelt. De Kultur vun de Bannock weer meest so as de Plainskulturen. Saisonale Wannerungen in’ Sömmer gungen nah Westen to de Shoshonefälle, um Lachs to fangen, lütt Wilddeerten to jagen un Beeren to sammeln, un in’ Harvst nah Noordoosten in dat Yellowstonerebeet in Wyoming un Montana to de Büffeljagd. De Jagd up Büffel broch mit sück, dat se good mit de Shoshone tosommenarbeiden mussen, mit de se in de gefürchteten Blackfoot en gemeensam Feind deelen deen, de de Büffeljagdgründe in Montana kontrolleeren de. Vör 1853 minneseer en Pocken-Epidemie de Bannock. 1867 wurrn se vun de US-amerikansch Armee slahn un 1869 in de Fort-Hall-Reservatschoon in Idaho umsiedelt. Weil dor aber vööl Lüüd storven sünd,
Ooldfreesch is de gemeen Wuddel vun de dree hüdige Freesche Spraken. To lesen steiht se in Rechtsböker un Urkunnen ut dat 13. bit 16. Johrhunnert. Overbleven bünd Tügnissen van dat Ooltfreesch ut de Gegend twuschen Werser un Iesselmeer (Südersee), man snackt wurren Offkamsels daarvan seker ok in Noordfreesland un vlicht ok westelk un süüdwestelk van de Zuiderzee. Ooltfreesch is to desülbige Tiet snackt wurrn, as Middelengelsch, Middelnedderdüütsch un Middelhoochdüütsch. Man vunwegen siene öllerhaftige Struktur kann dat ehrder vergleken weern mit Ooldengelsch, Ooldsassisch un Ooldhoochdüütsch. Achteran warrt en Reeg vun ooldfreesche Wöör vergleken mit desülvigen Wöör in annere Westgermaansche Spraken. De Luden in dat Oostfreesche sünd bi en Reeg vun Schreden tohopengahn mit dat Ooldengelsche. Ooldsassisch steiht dor gegenöver in’e Midden twuschen Hoochdüütsch un Ooldfreesch/Ooldengelsch. Dat is wunnerlich to sehn, dat dat in’t Ooltfreesche ok Saken gifft, de kaamt woll in de Ooldnoordsche Sprake vör, man nich in dat Ooldengelsche oder Ooldsassische. So’n Saken sünd: Dat Enne bi männliche Substantiven in de Mehrtall geiht up -ar: ooldfreesch dagar un ooldnoordsch dagar ("Dage"), man ooldengelsch dagas un ooltsassisch dagōs. Dat Woort för de Tall "twee" mit en r an’t Enne: ooltfreesch twēr ("twee") blangen twēn, ooldnoordsch tveir, man ooltengelsch twēǥen un ooltsassisch
Detten betekent Detten, Gemeen in’n Landkreis Wulfenbüttel, Neddersassen, Detten, Gemeen in’n Kreis Stemmert, Noordrhien-Westfalen, Detten, Oort in de Gemeen Notteln in’n Kreis Koosfeld, Noordrhien-Westfalen. Detten is de Familiennaam von Arnoldus Detten (1707–1774), düütschen Preester un Abt, Erik von Detten (* 1982), US-amerikaanschen Schauspeler, Georg von Detten (1837–1919), düütschen Politiker un Jurist, Georg von Detten (1887–1934), düütschen Offzeer un Politiker, Gustav von Detten (1880–1975), düütschen Generaalmajor, Hermann von Detten (1879–1954), düütschen Goodsbesitter un Staatsbeamten, Mauritz Detten (1767–1829), düütschen Mediziner, Max von Detten (1877–1945), düütschen Wiengoodsbesitter un Politiker, Richard von Detten (1838–1906), düütschen Bargbeamten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
As Ingväoonsche Spraken, egentlich Ingävoonsche Spraken, hüdigendags in Düütschland ok Noordseegermaansche Spraken, warrt de olen Spraken rund üm de süüdlich un westlich Noordsee tosamenfaat. Dor höört Ooldsassisch, Ooldfreesch un Angelsassisch to. De Begreep kümmt vun den olen Tacitus, de vun de Ingaevones schreven harr, wat de nördlichst vun de dree germaanschen Grootstämm weer. (De annern weren de Hermiones un de Istaevones.) Tacitus schrifft: Celebrant carminibus antiquis, quod unum apud illos memoriae et annalium genus est, Tuistonem deum terra editum. Ei filium Mannum, originem gentis conditoremque, Manno tris filios adsignant, e quorum nominibus proximi Oceano Ingaevones, medii Herminones, ceteri Istaevones vocentur., wat heet: Se fiert mit olen Sang, wat bi se de enigste Oort vun dat Erinnern un Överkamen is, dat de Eer den Gott Tuisto rutbröcht harr. Em sien Söhn Mannus, weer Grundlegger un Oorsprung vun ehr Slecht, den Mannus schrievt se dree Söhns to, un ut den ehrn Naam warrn de Germanen, de an dichtesten bi den Ozean sünd, Ingaevones naamt, de middleren Hermiones un de annern Istaevones. Al bi den röömschen Schriever Plinius de Öller gifft dat en Henwies op de Ingväonens. He schrifft vun de Ingvaeones un dat dor de Kimbern un Teutonen tohöört. Vun dor keem
En Tweeklang oder Diphthong is en Dubbelluut. Dor folgt twee verscheden Vokalen achter'nanner. So'n Tweekläng sünd „ei“, „au“, „eu“. Dat Woort Diphthong kümmt ut de Greeksche Sprake: dis heet „tweemol“ un phthóngos heet „Luud“. Bi en Tweeklang gaht de beiden Vokalen een in den annern över. De twee Delen vun den Tweeklang liggt tosamen in ene Sülv. Wenn de Grenz twuschen twee Sülven togliek twuschen twee Vokalen dörlopen deit (as bi „Cha-os“), denn so is dat keen Diphtong, man en Hiatus. Dat gifft Tweekläng, de affallen doot. Dat sünd Diphthongen, wo de Ton up den eersten Deel liggt, as in „au“, „ei“ usw. Tweekläng, de upstiegen doot. Dat sünd Diphthongen, wo de Ton up den tweeten Deel liggt. In de Franzöösche Sprake gifft dat düsse Tweekläng bi Wöör, as loi (Gesett) un roi (König). In de verscheden plattdüütschen Dialekten gifft dat en ganzen Barg vun Diphthongen. Sünnerlich in de Westfäälschen Dialekten warrt veel mit Tweekläng snackt un schreven. Bispelen: au /[aʊ̯]/ „Hau“ ei, ai /[aɪ̯]/ „twei“, „Heike“ eu, äu, oi /[ɔʏ̯]/ „Moin“, „freun“ Diphthongeern Ümluud, Alphabet Hiatus http://wortschatz.uni-leipzig.de/ http://www.m-w.com/cgi-bin/dictionary?va=diphthong http://www.answers.com/topic/diphthong
Lilongwe is de Hööftstadt vun Malawi un vun de Zentralregion. Se hett ruch weg 646.750 Inwahner (Stand 2005); de Inwahnertall wasst aber gau. Se is en ruhigen, ehder verschlaapen Stadt, in de aber in letzte Tiet de Kriminalität (Inbreken) tonimmt. De Stadt is streng na Plaan baut wurrn. Se lett wegen de temlich groot Grundstücken vun de Bauwarken un de breet parkähnlich Boulevards as ländlich präägt. Se is ünnerdeelt in en Oldstadt un en Neestadt, de sück stännig dör Baubedriev wiederwanneln deiht. De Stadtdeelen sünd so wied uteneen, dat een meest blots mit en Auto dor henkamen kann. Lilongwe liggt in’ Süüdwesten vun dat Land, westlich vun de Malawisee, up en Hochebene an de Lilongwe-Stroom, dicht an de Grens to Mosambik un Sambia. De Stadt liggt rund 1200 Meter över NN. Von Oktober bit April is in Malawi Regentiet. De Stadt wurr 1947 as Hannelszentrum grünnd un in dat Johr 1975 as Hööftstadt bestimmt. Se is nich natürlich wussen, sonnern na Plaan upbaut wurrn. Lilongwe sülvst hett wenig to beden, wat man sück ankieken kann, is aber Utgangspunkt för völ Reisen dör dat Land. De Regenwoold un de Malawi-See sünd nich wiet weg. Dicht bi is dat Salanjama, en Rebeet,
(1398) Donnera is en Asteroid ut de Hööftgördel, de an’n 26. August 1936 vun de finnisch Astronom Yrjö Väisälä in Turku opdeckt wurrn is. De Asteroid is nah de finnisch Astronom Anders Severine Donner, den damaligen Direkter vun de Steernwacht in Helsinki, nömmt wurrn.
Gaspare „Kaspar“ Capparoni (* 1. August 1964 in Rom) is en italieensch Schauspeler. Sien Vader weer Chirurg, sien Moder en Düütschschoolmeestersche ut Sexten in’t Pusterdaal. Mit 18 Johr is he an’t Theater anfungen, woneem he mit Giuseppe Patroni Griffi tosommenarbeidt hett. Later henn fung sien Kinokarriere mit Filmen as Phenomena (1984) ünner Speelbaas Dario Argento an. Kaspar Capparoni in de Internet Movie Database (engelsch) Kaspar Capparoni (it./ engl.)
En Hünenbett oder Hünengraff is en stenen Graffkamer, de besteiht ut grode stoande Steenen (zwaarfvlints) overdeckt dör hele grode, platte Steenen. Mit kleendere Steenen is faak, maar neet altied, an 'n Siedkant en Ingang maakt. Dat Geheel weer overdeckt mit Eerde, sodat dor 'n flinke Hoochte ontstond. Se wören baut in de Prähistorie. Man fond ok vaak prehistorische Vörwarpen onder de Steenen. In Düütsland stoan vöral in't Emsland Hünebedden. Dit is ok te sehn an't Wapen van't Landkreis Emslaand. Sommege düütse Hünebedden binnen sülfs groter as de Drintse. Ondersöök noar en op Hünebedden wöör pas doan in de tweede Helfte van de 19. Eew dör Professor A. van Griffen ut datt Grunnengse Noordhorn. Bi dit Ondersöök wören al Nederlandse Hünebedden nümmerd. So binnen der in de Provinzie Drenthe 52 Hünebedden de lopen van D1 tot D52 to en in de Provinzie Grunnen binnen der twee, de lopen van G1 tot G5 to. De Ander dree binnen dör de Eewen hin heelmoal vot kommen. Man docht altied, dat F1 ok bestond, en Hünebett in't Freese Goasterland, maar noa Ondersöök bleek, dat dit geen Hünnebett was, maar en sonöömde Steenkist. Bi Dreintse Börger steiht datt grootste Hünebett van Nederland en de stoahn
De angelsassische oder ooldengelsche Spraak (up Angelsassisch Englisc) is en Vörform vun de Engelsche Spraak. Angelsassisch is upkamen, as de Angeln, de Sassen un de Jüten sik vun um un bi 450 af an in England ansiedelt hefft. Bit in de Midden vun dat 12. Johrhunnert hen is Angelsassisch snackt un ok schreven wurrn. Lüüd, de hüdigendags modern Engelsch snacken doot, könnt düsse Spraak blots verstahn, wenn se dat richtig lehrn doot. Dat hannelt sik dor um en Westgermaansche Spraak bi, de eng verwandt is mit de Ooldfreesche Spraak un de Nedderdüütsche Spraak. As een vun de Germaansche Spraken höört se to de Familie vun de Indoeuropääschen Spraken. De angelsassische Sprake hett sik vun dat 5. Johrhunnert af an afspleten vun dat Westgermaansch up’n Kontinent. Vun dat 8. Johrhunnert af an gifft dat Schriften, de wi hüdigendags noch hefft. Um dat Johr 1000 rüm gifft dat en Standardspraak (Laat Westsassisch vun de „School vun Winchester“). Vun de Keltschen Spraken, de vördem up dat Eiland snackt wurrn sünd, hett Ooldengelsch bloß wenig Lehnwöör övernahmen. Hen un wenn warrt avers seggt, düsse Spraken harrn bi de Syntax vun dat latere Angelsassisch Sporen achterlaten. Vunwegen dat de Dänen un Norwegers vun dat 8.
Angeln betekent Angeln, germaansch Volk, dat tohopen mit de Jüten un de Sassen na England utwannert is un dor to de Angelsassen tosamenwussen is, Angeln, Landschop in Sleswig-Holsteen, Angeln, Reedschop to’n Fangen vun Fisch. Angeln is de Familiennaam von Heinrich Petersen-Angeln (1850–1906), düütschen Maler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ellen Foley (* 5. Juni 1951 in St. Louis, Missouri) is en US-amerikaansch Singerin un Schauspelerin. Foley harr glieks mit hör Debütalbum „Nightout“ 1979 hörr gröttsten muskaalschen Soloerfolg. De Musik erinner stark an de klassisch Pop- un Rockmusik vun de Girl-Groups ut de 1960er Johren, vör allen an Phil Spectors Wall of Sound. De Platt wurr vun Ian Hunter un Mick Ronson produzeert. Hör folgend Soloalben weern „Spirit of St. Louis“ (1981) un „Another Breath“ (1983). Hör gröttsten Spood harr se aber bi de Tosommenarbeid mit anner Musiker. Se weer Meat Loafs Kontrapart bi dat Duett „Paradise by the Dashboard Light“ (1977) vun dat Album Bat out of Hell. Later henn sung se ok up Joe Jacksons Album „Body and Soul“ (1980). Up dat Album „Sandinista!“ vun The Clash sung se dat Duett „Hitsville UK“. De Musikgrupp revancheer sück un hebbt un hett bi hör Soloalbum „Spirit of St. Louis“ mitwarkt. Mick Jones un Joe Strummer hebbt ok an en paar Leder vun dat Album mitschreben. Ut disse woll nich immer riebungsfree aber liekers kreativ Tosommenarbeit keem nahderhenn de Hit „Should I Stay or Should I Go“ vun The Clash tostannen. Mit den Schriever un Singer vun dat Leed, Mick
Disse Artikel is man blots en Stubben. Du kannst Wikipedia helpen un em verbetern. San Marino is en lütte Republiek, de in’n Süden vun Europa liggt. Naver is Italien. De Hööftstadt heet ok San Marino. Amtsspraak is Italiensch. Dat Land warrt vun all Sieden vun Italien ümgeven. De Verfaten is demokraatsch, dat Land is dat öllste noch unverännert existeerend Land in Europa. Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland | Frankriek | Grekenland | Iesland | Irland | Italien | Kosovo | Kroatien | Lettland | Liechtensteen | Litauen | Luxemborg | Malta | Moldawien | Monaco | Montenegro | Nedderlannen | Noordmakedonien | Norwegen | Öösterriek | Polen | Portugal | Rumänien | Russland | San Marino | Serbien | Slowakei | Slowenien | Spanien | Sweden | Swiez | Tschechien | Ukraine | Ungarn | Vatikaanstad | Vereenigt Königriek | Wittrussland | Zypern Afhängige Rebeden: Färöer | Gibraltar | Guernsey | Isle of Man | Jan Mayen | Jersey | Spitzbargen Normdaten: GND: 4051524-2 | LCCN: n81117285 | VIAF: 314808075 | Wikipedia-Personensöök
De Angeln weern an un for sik tohuse in de Landschop Angeln. De Landschop Angeln is van fröh her för de Bewohners interessant wesen. De ersten Bewiese dorför finnen wi in de Landschop: af un too kann man noch Gräver ut fröhere Tiden seen, de Lüüt hem dacht, dat weren Gräver vun Reesen. In Wohrheit sind dat Gravsteens voun Lüüt, de in de Tiid vun 3500 bit 3000 vör Christus levt hem. Hüttodaags finnt man af un too noch Steenbiils un annere Warktüügs ut Steen, wenn man as Buer sien Feller plöögt. De fröhen Bewohners harrn allns, wat man för en goode Leven brukt: frische Water in de Landschop, Rehwild un wille Schwiens, Fasaans und villicht ok Höhner. Fisch geev dat in de Schlie, in de Oostsee un de lütten Seen (Sankelmarker See, Holmark See un Südensee) und wiss ook in de Treene un Treßsee. De ganze Kraam ut fröhere Tiden kann man sik in Sleswig in Slott Gottorp ankieken. Beröömt sin de Fundstükke vun dat Thorsbarger Moor (un vun Haithabu, dat is awer op Schwansen). Twischen 350 un 500 naa Christus hem sik veele vun de domaaligen Angeliter tosamen mit de Sassen op de Weg naa England mookt un
Johannes Adrianus "Jan" Janssen (* 19. Mai 1940 in Nootdorp) is en ehmalger nedderlannsch Radrennfohrer. Janssen fung sien Profikarriere 1962 an un kunn all glieks in dat eerste Johr dat Rennen Meisterschaft von Zürich winnen. Twee Johr later weer he all (23johrig) Weltmeester. Ok dornah hett he noch eenig Spood harrt. So kunn he 1966 de Rennen Bordeaux-Paris as ok den Piel vun Brabant un 1967 dat Rennen Paris-Roubaix für sück entscheeden. Ofschoons Janssen vör allem as Sprinter völ Spood harr un neben 7 Etappen ok dreemal dat Gröne Trikot bit de Tour de France winnen kunn (1964, 1965, 1967), kunn he sück ok in de Gesamtwertung dörsetten. As eerste nedderlannsch Fohrer överhoopt kunn he nich blots de Vuelta a España (Spanien-Rundfohrt) 1967 bzw. de Tour de France (1968) winnen. De Sieg bi de Tour 1968 gelung hüm mit man blots 38 Sekunn Vörsprung (dat tweetknappste Resultat in de Historie vun de Tour). Janssen gelung dat noch up de letzten Etappe, en Enkeldtiedfohren, den Belgier Herman van Springel dat Geele Trikot aftonemmen. Nah der Saison 1973 hett Janssen sien Karriere beend. Palmarès – List vun sien Siege un Platzeerungen
Rehearsal for Murder (op Platt so veel as „Proov för’n Moord“; dt. Titel: Eine Probe für den Mörder) is de Titel vun en US-amerikaanschen Feernsehfilm ut dat Johr 1982. De Speelbaas vun dissen Kriminalfilm weer David Greene, in de Hööftrull hett Robert Preston speelt. De för CBS ünner den Arbeitstitel Cold Reading produzeerte Film is in de USA an’n 26. Mai 1982 to’n eersten mol utstrahlt worrn. In’n düütschsprakigen Ruum weer de eerste Sennen an’n 21. Dezember 1989 in’n DFF. Alex Dennison schrifft Theaterstücken. Dat is nu een Johr her, dat sien Leefste, de Schauspelersche Monica Wells, sik kort för jemehr plaanten Hochtiet ümbröcht hett. In en Torüchblennen warrt de Tokiekers wies, wat dormols passeert is: Dat weer an’n Avend na de Premiere vun Alex sien nee Stück, in dat Monica ehr eerste Theater-Hööftrull speelt hett. Wiel sik de Rest vun de Schauspelers op de Fier vergnöögt, warrt de Geldgever Walter Lamb, de Speelbaas Lloyd Andrews un Alex aver gewohr, dat de Kritiken wiet slechter utfallt, as se sik dat vörstellt harrn. De Fier is gau vörbi. Monica lett, as wenn se mit de Kritik klor kummt, fallt aver liekers dör’n sünnerbor Benehmen op. Se harr Alex vertellt, dat se
De Ventilatordood is en Höhnerglöven ut Süüdkorea. Veel Süüdkoreaners denkt, dat een doodblieven kann, wenn een en Ventilator över Nacht in en slaten Kamer lopen lett. Se meent, dat de Lufttog dat Lief so wied afköhlt, dat de Minsch ünnerköhlt. Anner Lüüd seggt, dat schall dor an liggen, dat de Ventilator den Luftdruck ännert un de Minsch stickt oder dat de Ventilator giftig Gas utströömt, dat sik in en slaten Ruum sammeln kann. Dat is allens Tüdelkraam un narms buten Süüdkorea gifft dat Berichten vun Lüüd, de dör Ventilators doodbleven sünd. Aver in Korea höllt sik de Glöven liekers. Sogor Dokters seggt in Süüdkorea, dat dat den Ventilatordood worraftig gifft, un in’n Sommer doot de Narichten in’t Feernsehn jümmer wedder över Lüüd berichten, de mit en Ventilator in’e Kamer doodbleven is. Sogor de Regeren hett dor al vör warnt, Ventilators snachts lopen to laten. Ventilators warrt in Süüdkorea ok all mit en extra Tiedschalter verköfft, dat een den Apparat so instellen kann, dat he sik na en Tied vun alleen utschalten deit.